### Beslutninger

Fremsendes til Økonomiudvalget til behandling i henhold til beslutning i byrådets møde den 6. december 2023.

Sagen blev behandlet sammen med sag 6 ’Diverse forhold i relation til forventet regnskab 2023’.

###

.

### Resume

Som en del af den løbende budgetopfølgning fremsendes der to gange årligt et forventet regnskab til byrådet. Det giver en status over den økonomiske situation, herunder niveauet for serviceudgifterne, og sikrer at tillægsbevillinger kommer på plads inden for regnskabsåret.

Borgmesterens Afdeling har udarbejdet et regnskab med det forventede økonomiske resultat for 2023. Regnskabet er med udgangspunkt i Magistratsafdelingernes skøn over regnskabet for 2023, og der følges op på, hvilken ændring, der har været siden forventet regnskab, der blev udarbejdet i august, samt udviklingen siden det oprindelige budget blev vedtaget.

Samlet set vurderes det, at regnskabsresultatet for 2023 kan give en forværring af Aarhus Kommunes økonomi siden seneste opfølgning og forudsætningerne for budgettet for 2024-2027 på godt 80 mio. kr.

Den største forklaring er ændrede forventninger til kommunens porteføljeaftaler som følge af udviklingen i renter og i aktiekurser, hvor der fortsat er store usikkerheder.

I forhold til oprindeligt budget 2023 er der umiddelbart tale om merudgifter på de skattefinansierede driftsområder på 363 mio. kr., som modsvares af merindtægter på 394 mio. kr. Det samlede regnskabsresultat viser dog et større underskud, som skyldes tidsforskydninger og udviklingen i anlægsudgifter og indtægter. Tidsforskydningerne betyder højere forventet udgiftsniveau samt betydeligt lavere indtægtsniveau i 2023. Borgmesterens Afdeling vil med inddragelse af Teknik og Miljø derfor forud for budget 2025 gennemføre et kasseeftersyn af anlægsområdet.

Modsat forventningen ved aflæggelse af forventet regnskab 2023 pr. juni aflagt i september, er forventningen nu, at serviceudgifterne lander indenfor de fastlagte rammer, da kommunens egen prognose viser et fald i udgiftsniveauet. Indmeldingerne fra afdelingerne i forbindelse med forventet regnskab indikerer dog en mindre overskridelse af servicerammen.

### Beslutningspunkter

Det indstilles:

At 1) Resultatet af det udarbejdede forventede regnskab tages til efterretning, og bevillingsændringer heraf godkendes.

At 2) Det tages til efterretning, at Borgmesterens Afdeling forventer, at de aftalte rammer for serviceudgifter og bruttoanlægsudgifter kan overholdes.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 27-11-2023

Lena Jespersen: 2

Fremsendes til [adresse] med bemærkning, at Magistraten i mødet den 27. november 2023 anbefaler, at byrådet tiltræder Borgmesterens Afdelings indstilling af 17. november 2023.

Borgmester Lennarth Karlsen, rådmand Kaspar Østergaard, Tim Paulsen og Valdemar Johansen var forhindret i at deltage i sagens behandling.